هیندیستان‌دا هیند بیلیم انستیتوسونون بیر لابراتوروندا باش وئره‌ن پاتلاما‌دا ۱ آراشدیرما‌چی حیاتینی ایتیردی، ۳ آراشدیرما‌چی آغیر یارالاندی.
هیندیستان مطبوعاتین‌دا یئر آلان خبرلره گؤره، بنگلور شهرین‌ده‌کی بیلیم انستیتوسونون هاواچیلیق و اوزای مهندس‌لیگی دپارتامانین‌دا‌کی آیرودینامیک لابراتورون‌دا دونن گون‌اورتا ساعاتلارین‌دا پاتلاما باش وئردی.
پلیس، هیپرسونیک و شوک دالغالاری ایله باغلی آراشدیرمالارین آپاریلدیغی لابراتورداکی چالیشما اثناسین‌دا هیدروژن گازی سیلندرینین پاتلاماسی نتیجه‌سین‌ده میدانا گلدیگی تخمین ائدیله‌ن حادثه‌ده، ۱ آراشدیرما‌چی اؤلدویونو، ۳نون یارالاندیغینی بیلدیردی.
پاتلامانین سون درجه گوج‌لو اولدوغونا ایشاره ائد‌ن پلیس، لابراتورون تاماماً زیان گؤردویونو ایفاده ائتدی.
پاتلانین تأثیری ایله ۸ متره اوزغا سوورولان آراشدیرما‌چینین حیاتینی ایتیردیگی بیلدیریلرکه‌ن، بد‌نین‌ده یانیقلار و سینیقلار میدانا گلن دیگر آراشدیرما‌چیلارین خسته‌خانایا قالدیریلدیغی قید ائدیلدی.
عدلی طب متخصصلرینین پاتلامانین سببینی آراشدیردیغی بیلدیریلیدی.
